आशा ने गुरुवार को अपने पिता के खिलाफ चुनाव लड़ने का ऐलान किया जबकि उनके पति यानी रामविलास के दामाद अनिल साधु ने बुधवार को ही मीडिया को बताया था कि वह भी ससुर के खिलाफ हाजीपुर से चुनाव लड़ना चाहते हैं। उन्होंने कहा, या तो मैं या मेरी पत्नी चुनाव लड़ सकती है। देखते हैं आरजेडी किसे टिकट देता है। साधु ने कहा, अनुसूचित जाति वोटर एलजेपी का बंधुआ मजदूर नहीं है। साथ ही उन्होंने कहा, मेरे पिता पुनित राय वर्ष 1980 से फतुहा विधानसभा सीट से लगातार पांच टर्म चुनाव जीते।